indriyáṃ vīryàṃ námucer ā́hŕ̥̄tya tád asmin púnar adadhus táṃ pā́pmanò 'trā́yanta sutrā́taṃ batainaṃ pā́pmáno 'trā́smahī́ti tád vā́vá sautrā́maṇy àbhavat tát sautrā́maṇyaí sautrā́maṇītváṃ trā́yate mṛtyór ā́tmā́nam ápa pā́pmā́naṁ hate yá evám etát sautrā́maṇyaí sautrā́maṇītváṃ véda tráyastriṁśad dákṣiṇā́ bhavanti tráyastriṁśad dhí táṃ devátā́ ábhiṣajyaṃs tásmā́d ā́hur bheṣajáṃ dákṣiṇā́ íti